《上巳篇叠旧韵》
清代·弘历

玉衡转璿玑，杓指巽方月。生气既云盛，阳德毕宣发。

间关好鸟翔，春涨蘸轻杨。藓坂绿冉冉，华圃红裳裳。

良辰值脩禊，伊古华光宴。徘徊赓旧吟，难驻迅风电。

伫望雨丝飞，谁赏韶阳辉。翘首赋云汉，宵衣披月帷。

乐彻阳阿奏，漫泛曲流酎。隔松响丁丁，听报申牌漏。

即事意鲜欣，讵能净六尘。山花应笑我，输与去年春。